GiliGold/VAD_KnessetCorpus huggingface dataset:
אחמד טיבי: עזרתי לך כבר בסדרי הדיון.
אחמד טיבי: עננה כבדה מרחפת מעל ההחלטות האלה שמתקבלות בממשלה באיוש התיקים, וגם הפונקציות שהתיקים האלה מיועדים להם.
ראובן ריבלין: הצעת חוק בקריאה ראשונה היא נושא אישי.
ראובן ריבלין: מה קורה אם עשרה חברי כנסת או שתי סיעות - - -
אביגדור יצחקי: אי אפשר, כתוב במפורש.
אביגדור יצחקי: היא עוד מעט תיתן תשובה.
אריה האן: יכולים, גם בקריאה ראשונה לדעתי.
דב חנין: יש לי שתי הערות.
דב חנין: הערה ראשונה נוגעת לאופן פעולת הכנסת ולאופן הפעולה של הממשלה בכנסת.
דב חנין: כל מה שמתרחש פה הוא לא תקין, לא סביר, ולא מתקבל על הדעת.
דב חנין: כאשר ממשלת ישראל נזכרת פתאום בצורך הדחוף למנות שר משפטים, מביאה את זה בבהילות לוועדת הכנסת, איפה הם היו שבוע?
דב חנין: הממשלה היא ממשלה נעדרת וכאשר היא צריכה פתאום לעשות משהו היא נזכרת ברגע האחרון, או קצת אחרי הרגע האחרון, ומביאה את הדברים בבהילות לכנסת, כאשר למרבית הצער חלק מחברי הכנסת כבר אינם כאן, וזו המציאות.
דב חנין: מביאים לנו דיון דחוף בשאלה שכולם ידעו שעומדת על סדר היום בצורה כזאת או אחרת כדי שוועדת הכנסת תתכנס בבהילות בשעה ארבע אחר הצהריים, ותקבל החלטה בכדי שהמליאה תתכנס לאחר מכן ותוכל לקיים דיון.
דב חנין: אדוני היושב ראש, זו לא דרך פעולה פרלמנטארית.
דב חנין: הממשלה שוברת את הכללים, היא מצפצפת על הכנסת.
דב חנין: כל ההתנהלות הזאת היא שערורייה.
דב חנין: לא כך מנהלים עניינים, ובוודאי לא מינוי כל כך חשוב כמו מינוי של שר משפטים.
דב חנין: כמובן שיש קשר בין חוסר ההתנהלות של הממשלה ביחס לכנסת, לבין ההתנהלות שלה או חוסר ההתנהלות שלה בנושא מינוי שר משפטים.
דב חנין: אכן, בדיוק אותה מתכונת.
דב חנין: למה מחליפים שר משפטים זמני אם ממילא הוא מוכן להתחייב שכשיזוכה השר - - -
אביגדור יצחקי: אתה תגיד את זה בדיון.
דב חנין: זה בדיוק אותו עניין.
אביגדור יצחקי: תתייחס לסדרי הדיון.
דב חנין: אני מציעה לכולנו להיזהר.
דב חנין: אדוני היושב ראש, אני שמעתי שאתה קצת נלהב מהאפשרות להפוך דיונים לסיעתיים.
דב חנין: הדיון הזה במקרה מתאים להיות דיון אישי.
דב חנין: אני חושב שלכל חבר כנסת שמעוניין בכך צריכה להיות ההזדמנות לקום אל הדוכן ולומר מה דעתו על צורת ההתנהלות הזאת ועל דרך המינוי הזה.
דב חנין: אני בטוח שגם בסיעת קדימה יהיו קולות שונים.
דב חנין: אם הרוב בוועדה יחליט על דיון סיעתי - - -
אביגדור יצחקי: כל הסיפור עכשיו הוא כמה דקות, למה אתה לא מתייחס לזה?
אביגדור יצחקי: האם אתם רוצים להתעלם מהתקנון?
אביגדור יצחקי: תישארו פה, נחזור אחר כך.
אביגדור יצחקי: יש תקנון, אומרת יועצת משפטית שכרגע בגלל שאני ביקשתי, אז בואו נלך קדימה.
דב חנין: אביגדור, אני רוצה לפנות בשלב זה להיגיון שלך ושל הסיעה השנייה.
דב חנין: אתם גם לא חוסכים זמן.
דב חנין: לפי סעיף 48(1) המינימום לדיון סיעתי הוא עשר דקות לסיעה.
דב חנין: אתם לא תחסכו זמן בצורה הזאת.
דב חנין: אם לפי התקנון אז סעיף 48(1) - עשר דקות לסיעה.
דב חנין: אם אתם הסיעות הגדולות רוצים לקבל יותר זמן אז אנחנו ננהל פה דיון של שעות.
דב חנין: לדעתי, הדרך הנכונה יותר היא דיון אישי.
דב חנין: אבל אם תחליטו ללכת בדיון סיעתי, אז ודאי אני - - -
משה גפני: אדוני היושב ראש, אני מבקש לא לקיים היום את הדיון במליאת הכנסת אלא להעביר אותו ליום שני.
אביגדור יצחקי: זה לא נושא הדיון.
משה גפני: אתה מדבר על סדרי הדיון, זה הנושא.
משה גפני: למה הדיחו אותו?
גדעון סער: אני שואל את נציג מפלגת השלטון, למה הדיחו את מאיר שטרית ממשרד המשפטים?
גדעון סער: מה הסיבה?
אבשלום וילן: הוא עשה הרע בעיני ראש הממשלה.
משה גפני: אני מבקש לדחות את הדיון ליום שני ולקיים דיון אישי.
משה גפני: אני אומר מדוע, יש לי שני נימוקים.
אביגדור יצחקי: מי שקובע את סדר היום של הכנסת זה יושבת-ראש הכנסת.
אביגדור יצחקי: אני מציע שאנחנו נחכה לך פה, אתה תעלה למעלה, ותדבר איתה.
גדעון סער: אולי ועדת הכנסת תפנה אליה.
מיכאל איתן: אדוני היושב ראש, עד לפני רבע שעה האופוזיציה צעקה כל הזמן ואני בינהם שהמצב הזה הוא בלתי חוקי, ושהממשלה חייבת למנות.
מיכאל איתן: תמנו, מה זה יום שני?
מיכאל איתן: צריכים שיהיה שר משפטים לפי החוק.
מיכאל איתן: מה זה עניין של סדר היום פה?
משה גפני: אני מבקש לדחות את הדיון ליום שני, ואני אומר שני נימוקים.
משה גפני: נכון שזה החלטה של יושב-ראש הכנסת.
משה גפני: אבל, מותר לוועדת הכנסת בקביעת סדרי הדיון להגיד שלא בוער שום דבר, ושאנחנו נקיים את הדיון ביום שני, והנימוקים לכך הם שניים.
משה גפני: צריך שר משפטים במדינת ישראל וצריך כמה שיותר מהר.
משה גפני: עם כל הכבוד, הכנסת איננה חותמת גומי של הממשלה.
משה גפני: היה ידוע, כמו שהיה ידוע שיש יום ראשון בשבוע, יום שני בשבוע, שהמינוי הזמני מסתיים ביום מסוים.
יעקב מרגי: אז לא מינו.
משה גפני: הכנסת ישבה כל השבוע ודנה בנושאים שונים.
משה גפני: הממשלה לא הביאה, היא נזכרה אחרי שחברי כנסת רבים עזבו את הבניין.
משה גפני: היא נזכרה עכשיו והיא מכנסת את הוועדה בדחיפות.
משה גפני: זאת הסיבה הראשונה שאי אפשר עכשיו, בגלל שהממשלה עכשיו קיבלה החלטה שלא מובנית למה זה היום?
משה גפני: למה היא לא עשתה את זה לפני שהסתיים הזמן של ממלא המקום?
משה גפני: שנית, אמר ראש הממשלה ובצדק, אנחנו סובלים מחוסר יציבות שלטונית, ושרים מתחלפים כל הזמן וראשי ממשלה מתחלפים כל הזמן, ולכן צריך לשנות את שיטת הממשלה.
משה גפני: תמונת המצב של מה שקורה עכשיו היא שהממשלה מבקשת שהמינוי של שר המשפטים מאיר שטרית שהיה עד היום פוסק בזה - - -
מיכאל איתן: הוא לא היה עד היום.
משה גפני: הוא תפקד כשר משפטים.
משה גפני: הממשלה עכשיו מסיבותיה היא שאף אחד לא מבין למה, מחליטה שוב לשנות את האיש שיתפקד במשרד המשפטים כשאנחנו לא יודעים מה יהיה בהמשך.
משה גפני: זה אחד המקרים הקלאסיים שמצריך דיון אישי, ומצריך דיון שחברי הכנסת יהיו שותפים לו.
משה גפני: סיעת קדימה יכולה, אבל אסור לה מבחינה פרלמנטארית ציבורית לבקש שהדיון לא יהיה אישי.
משה גפני: מכיוון שרבים מחברי הכנסת שאינם נוכחים בבניין לא ידעו שזה עומד להגיע, אני מבקש לדחות את הדיון ליום שני ולקיים דיון רציני, מכיוון שזה פוגע ביציבות השלטון במדינת ישראל, בעיקר כאשר אנחנו מדברים על תפקיד של שר משפטים.
משה גפני: לא יכול להיות שראש ממשלה אומר שהוא רוצה יציבות שלטונית, ומצד שני הוא עושה בדיוק ההיפך.
אבשלום וילן: יש לי תחושה חריפה שאנחנו עומדים פה בתרבות של שלוף.
אבשלום וילן: אני לא רוצה להגיד ממשלת פרטאש וכו', למרות שזה נראה כך.
אבשלום וילן: יש לי התחייבויות אחרות היום, יש פה הרבה חברי כנסת שהתחייבו.
אבשלום וילן: בארבע אחרי הצהריים רוצים להביא מינוי שאומר בצדק חבר הכנסת איתן שכבר לפני מספר ימים פג תוקפו.
אבשלום וילן: אני לא רוצה להיכנס לגופם של דברים, כנראה שהשר שטרית עשה הרע בעיני ראש הממשלה, לא יודע מה.
גדעון סער: איזה רע עשה השר שטרית?
אבשלום וילן: אני לא יודע, הם יודעים.
אבשלום וילן: להם פתרונים.
אבשלום וילן: תביא אותו ביום שני.
אבשלום וילן: אני רוצה להשתתף בדיון, יש לי התחייבויות קודמות כמו להרבה חברי כנסת.
אבשלום וילן: זה פשוט לא הוגן.
אביגדור יצחקי: זה התחייבות שקשורה לכנסת?
אבשלום וילן: יש לי הרבה מה להגיד לתוכן הדברים, מדינת ישראל זקוקה לשר חוץ במשרה מלאה, ולשר משפטים במשרה מלאה, אבל אין לי הזדמנות להגיד את זה.
אבשלום וילן: אפשר להביא את הדיון שייקח כשלוש שעות רק בגמר הדיון משום שיש נוהל בכנסת, לא בתקנון.
אבשלום וילן: אנחנו עכשיו בהצעות דחופות לסדר היום וזה פרוגרטיבה של חברי הכנסת.
אבשלום וילן: לכן, רק בסוף הדיון אתה יכול להביא את זה.
אבשלום וילן: אתה גורם שבשתיים בלילה ידונו על עניין של שר המשפטים שזה משרה כל כך חשובה.
אבשלום וילן: מלחמה?
אבשלום וילן: יורים עלינו?
אבשלום וילן: למה אי אפשר לעשות את זה בצורה מסודרת, לא בשלוף?
אבשלום וילן: תביא ביום שני.
דב חנין: הצעה לסדר – אדוני היושב ראש, הדיון הזה הוא בלתי אפשרי מכיוון שאין כל אפשרות לקיים היום.
דב חנין: לפי תקנון הכנסת אין אפשרות לקיים היום דיון בנושא הזה מכוח הוראתו של סעיף 31א.
דב חנין: רבתי שקובע את זכויותיה של יושבת-ראש הכנסת לזמן ישיבה של דחופה של הכנסת.
אביגדור יצחקי: חבר הכנסת חנין, הנושא הובן.
דב חנין: לא הובן, אני רוצה להקריא את סעיף 31א רבתי.
אביגדור יצחקי: אני לא מסכים שתקריא.
אביגדור יצחקי: הם לא יכולים לקרוא לבד?
אביגדור יצחקי: חברת הכנסת יחימוביץ, בבקשה.
דב חנין: זה ישיבה שחורגת מסדר היום של הכנסת.
שלי יחימוביץ': אני מוחה נגד החיפזון שהדברים מתנהלים בו.
שלי יחימוביץ': אני לא מבינה למה הזעיקו אותנו בבהילות לכאן לאשר מינוי שהיה אפשר כבר לאשר אותו לפני שבוע, שבועיים ושלושה שבועות.
שלי יחימוביץ': התפוגגות תקופת הכהונה של השר שטרית כשר משפטים לא היתה מכת טבע ולא ברק ולא סופה.
שלי יחימוביץ': אני לא מבינה למה לגזול מחברי הכנסת יום שלם בסדר היום ולהביא את הדבר הזה, לפחות את סדר יומה של הממשלה על סדר יומם של חברי הכנסת.
שלי יחימוביץ': כל כך הרבה זמן חיכינו כך שאפשר לחכות ליום שני, ולנהל את הדיון הזה בצורה מושכלת.
שלי יחימוביץ': אני מבקשת בעיקר לומר שאנחנו מתבקשים כאן בחיפזון מוזר ביותר להצביע על עניין שהוא מהותי ועקרוני, ולחלוטין לא שולי.
שלי יחימוביץ': אנחנו מדברים כאן על הדחה בפועל של שר המשפטים מאיר שטרית.
שלי יחימוביץ': זה לא קל בעיניי בכלל.
שלי יחימוביץ': הפרוצדורה כאילו זה לא הדחה, זה מהשפה ולחוץ.
שלי יחימוביץ': המשמעות של האקט הזה זה הדחה.
שלי יחימוביץ': אני מכבדת מאוד את השרה ציפי לבני.
משה גפני: זאת הדחה, חברת הכנסת יחימוביץ צודקת.
שלי יחימוביץ': אני רוצה לדעת מה עשה השר שטרית שגרם להדחה שלו?
אביגדור יצחקי: חברת הכנסת יחימוביץ, יש שישה שרים ממפלגת העבודה שהצביעו בעד המינוי הזה.
אביגדור יצחקי: תשאלי אותם למה הם עשו את זה.
שלי יחימוביץ': אני התבקשתי להביע פה את דעתי.
שלי יחימוביץ': אני יושבת כאן כחברה בוועדת הכנסת.
אביגדור יצחקי: הם הצביעו בעד, וכנראה שיש להם שיקול דעת למה הם הצביעו בעד.
שלי יחימוביץ': זה ממש לא רלוונטי.
שלי יחימוביץ': האם כדי להביע את דעתי כחברת כנסת, אני צריכה לשאול מה דעתם של אחרים?
משה גפני: גם ארבעת השרים של ש"ס הצביעו בעד, אז אני צריך להצביע פה בעד?
מיכאל איתן: כחבר נאמן של האופוזיציה, אני עקבתי בדריכות אחר הוראות החוק, ואחר המצב שנוצר כאשר הממשלה לא מילאה את חובתה, ולא מינתה ברגע שהחוק הביא לכך.
מיכאל איתן: לא היתה כאן הדחה כי החוק סיים את תפקידו של השר שטרית כשר משפטים באופן אוטומטי, ואי אפשר היה לשים ממלא מקום.
מיכאל איתן: הכהונה הזאת נשארה ללא יכולת להעביר אותה לאיש, אלא על-פי החלטת ממשלה ובאישור הכנסת.
מיכאל איתן: כחבר אופוזיציה נאמן ועיקש, אני מהבוקר כל הזמן צועק שלא בסדר שממשלת ישראל מפרה את החוק.
מיכאל איתן: פתאום החברים שלי אומרים לי: בוא תצביע על זה שהיא תמשיך להפר את החוק עד יום שני.
מיכאל איתן: זה לא נשמע לי הגיוני.
מיכאל איתן: מה אני צריך לעשות היום?
מיכאל איתן: האם אני צריך להצטער שבבוקר חילקתי הודעות לעיתונות שהממשלה מפרה את החוק וצריך להפסיק את זה שעה אחת יפה קודם?
מיכאל איתן: יש לי פתרון לאופוזיציה?
מיכאל איתן: אנחנו נקיים את הדיון היום, וזה שהממשלה מביאה באיחור ומי שחושב שזה לא בסדר יש לו הזדמנות נהדרת להביע את דעתו גם בדיון היום.
מיכאל איתן: מי שחושב שזה חמור מספיק אז יש אי אמון בשבוע הבא, ונביע אי אמון בממשלה על רקע ההתנהלות שלה.
מיכאל איתן: שמעתי את חבר הכנסת דב חנין ואני חושב שהוא צודק עניינית, אבל המסלול הוא להביע אי אמון, ולקצר את תקופת אי החוקיות, לא להאריך אותה.
אביגדור יצחקי: תשובת היועצת המשפטית לחבר הכנסת דב חנין.
ארבל אסטרחן: יו"ר הכנסת קובע את סדר היום.
ארבל אסטרחן: אכן רצוי שסדר היום יקבע מראש, כך גם מעדיף התקנון.
ארבל אסטרחן: אבל, יש מקרים שבהם נוספים סעיפים על סדר היום באותו היום.
ארבל אסטרחן: זה לא דבר חדש בכנסת.
ארבל אסטרחן: יש גם כוכבית בתקנון שמציינת פסק דין שהיה בשנות השבעים כאשר הוסיפו הצעת חוק לסדר היום וחבר הכנסת עתר שהוא לא ידע שזה יהיה על סדר היום.
ארבל אסטרחן: הוא הלך הביתה ולא התאפשר לו לנמק את הסתייגותו.
ארבל אסטרחן: בית המשפט קבע שחבר כנסת נדרש להיות בכנסת במשך היום, ואם יש שינוי בסדר היום הוא אמור להיות כאן עד סוף הישיבה.
ארבל אסטרחן: אכן היתה יכולה יושבת-ראש הכנסת לקבוע ישיבה דחופה לפי סעיף 31א שאליו התייחס חבר הכנסת חנין, שמדבר על אירוע חשיבות בעל יוצאת דופן שאז יושב-ראש הכנסת בהתייעצות עם יושב-ראש ועדת הכנסת יכול לקבוע את סדר היום בכלל בלי להתייעץ בוועדה הזאת.
ארבל אסטרחן: אבל, לא זו הדרך שבה בחרה יושבת-ראש הכנסת, אלא היא שמה את הנושא על סדר היום וביקשה מוועדת הכנסת לקבוע מסגרת דיון לדיון הסיעתי.
ארבל אסטרחן: חבר הכנסת וילן אמר שזה נוהג ולא כתוב.
ארבל אסטרחן: זה כן כתוב, אני אזכיר שיש כוכבית מפורשת בתקנון שמאפשרת לממשלה להוסיף נושאים גם ביום ד'.
ארבל אסטרחן: אבל, כתוב במפורש שהסעיף יבוא רק לאחר גמר הדיון בהצעות לסדר יום - - -
משה גפני: יושבת-ראש ועדת הכנסת לא כאן, יושבת-ראש הכנסת לא התייעצה איתה.
ארבל אסטרחן: הם לא הלכו לפי המסלול המיוחד הזה של ישיבה מיוחדת, אלא הלכו לפי המסלול הרגיל ששמים נושא על סדר היום גם אם זה במהלך היום, והם מבקשים מוועדת הכנסת לקבוע מסגרת דיון.
ארבל אסטרחן: זה כל סמכות הוועדה.
אביגדור יצחקי: רבותי, הדיון הסתיים.
אביגדור יצחקי: יש לנו הצעה לעשר דקות.
אביגדור יצחקי: האם מישהו רוצה הצעה אחרת?
אביגדור יצחקי: הדיון סיעתי.
יעקב מרגי: אני מציע חמש דקות.
יורם מרציאנו: האם זה ברומו של עולם?
יורם מרציאנו: מה זה?
משה גפני: אדוני היושב ראש, אתם לא יכולים להשתלט על הכנסת.
משה גפני: עם כל הכבוד, אתם מבקשים דיון סיעתי ואחרי זה מבקשים חמש דקות?
אביגדור יצחקי: חבר הכנסת גפני, אתה לא יכול לדבר.
משה גפני: זה לא דיקטטורה פה.
אביגדור יצחקי: חבר הכנסת גפני, אין לך רשות דיבור .
אבשלום וילן: עשר דקות כתוב, תכבד את התקנון.
משה גפני: אני רוצה בדיון להבין למה ראש הממשלה הדיח את שטרית.
אביגדור יצחקי: חבר הכנסת גפני פעם ראשונה, חבר הכנסת גפני פעם שנייה.
אביגדור יצחקי: רבותי, התקנון אומר בין חמש לעשר דקות.
אריה האן: הודעות סיעות.
אביגדור יצחקי: לכן מה שאני מציע חבר הכנסת סער כדי שכולנו נצא מרוצים, הוא שנעמיד את זה על שבע דקות.
אביגדור יצחקי: אני מעמיד את זה להצבעה.
מיכאל איתן: בסעיף 48 נאמר במפורש: "בדיון סיעתי תקבע ועדת הכנסת את הזמן שיוקצב לדיון ויחולק בין הסיעות לפי גודלן, ובלבד שבכל דיון יהיה לכל סיעה עשר דקות לפחות.
מיכאל איתן: "
גדעון סער: נכון, זה הסעיף הרלוונטי.
אריה האן: אבל, יש הודעות סיעות.
גדעון סער: לא נכון, זה לא הודעות סיעות.
גדעון סער: תפסיקו להטעות פה.
גדעון סער: זה הסעיף הרלוונטי.
גדעון סער: באמת, עוד לגנוב, עוד לשדוד, די.
מיכאל איתן: הרגע החלטתם דיון סיעתי.
גדעון סער: זה לא הודעת סיעה, זה דיון סיעתי ויש הבדל.
ארבל אסטרחן: אם יש דיון סיעתי כל מה שנדרשת ועדת הכנסת לקבוע הוא את זמן הדיון, ובלבד שהוא יהיה לפחות עשר דקות.
ארבל אסטרחן: אכן, פעמים רבות קובעים פחות אבל אז זה בהסכמה.
ארבל אסטרחן: אם אין הסכמה הולכים לפי התקנון.
ארבל אסטרחן: סעיף 57 לתקנון קובע שוועדת הכנסת יכולה להחליט על הודעות סיעות במקום דיון.
דב חנין: אי אפשר לאחוז את המקל בשתי קצותיו.
אביגדור יצחקי: אין לך רשות דיבור, אין לאף אחד רשות דיבור עכשיו.
אביגדור יצחקי: נגמר העניין.
דב חנין: זה שאלה משפטית, אדוני.
אביגדור יצחקי: לא רוצה לתת.
ארבל אסטרחן: במקרה כזה, זמן ההודעות ייקבע על-ידי ועדת הכנסת בין חמש לעשר דקות.
אביגדור יצחקי: לא רוצה לשמוע אותך.
מיכאל איתן: למה אתה מתרגז?
מיכאל איתן: לפני דקה היא הסבירה ששתי סיעות יכולות לבקש דיון סיעתי, אז מה אכפת לך שהיא תגיד שהודעות סיעות ושתי סיעות יבקשו דיון סיעתי.
מיכאל איתן: נגמר העניין, דיון סיעתי זה עשר דקות.
אביגדור יצחקי: לפי התקנון ולפי ההסברים של היועצת המשפטית עשר דקות לכל סיעה.
אביגדור יצחקי: מי בעד ירים את ידו?
אביגדור יצחקי: ה צ ב ע ה בעד – רוב
אביגדור יצחקי: תודה רבה, הדיון הסתיים.
רוחמה אברהם-בלילא: בוקר טוב לכולם, אני פותחת את ישיבת ועדת הכנסת.
רוחמה אברהם-בלילא: הנושא הראשון: קביעת מסגרת הדיון להצעות להביע אי אמון בממשלה.
רוחמה אברהם-בלילא: סיעות האיחוד הלאומי-מפד"ל-יהדות התורה-ליכוד-חד"ש-תע"ל-רע"ם-בל"ד, הגישו ליושבת ראש הכנסת הצעות להבי אי אמון בממשלה בשל: א.
רוחמה אברהם-בלילא: תוכניתו המדינית של ראש הממשלה כפי שהוצגה בנאומו בשדה בוקר.
רוחמה אברהם-בלילא: של האיחוד הלאומי-מפד"ל-יהדות התורה.
רוחמה אברהם-בלילא: המועמד להרכיב את הממשלה הוא חבר הכנסת בנימין אלון.
רוחמה אברהם-בלילא: תוכנית הכניעה של ראש הממשלה.
רוחמה אברהם-בלילא: הצעת סיעת הליכוד.
רוחמה אברהם-בלילא: המועמד להרכיב את הממשלה הנו חבר הכנסת בנימין נתניהו.
רוחמה אברהם-בלילא: כוונתה להאריך בשנתיים את חוק האזרחות המונע איחוד משפחות פלסטיניות.
רוחמה אברהם-בלילא: של חד"ש-רע"ם-תע"ל-בל"ד.
רוחמה אברהם-בלילא: המועמד להרכיב את הממשלה הנו חבר הכנסת מוחמד ברכה.
רוחמה אברהם-בלילא: ההצעה שלנו, חברי הכנסת, עשר דקות לכל מציע ושלוש דקות לכול סיעה.
רוחמה אברהם-בלילא: מי בעד ירים את ידו.
רוחמה אברהם-בלילא: הצבעה בעד - 7 נגד - אין נמנעים - אין ההצעה התקבלה.
רוחמה אברהם-בלילא: ההצעה התקבלה פה אחד, עשר דקות לכל מציע ושלוש דקות לכל סיעה.
רוחמה אברהם-בלילא: קביעת מסגרת הדיון להודעת הממשלה על החלטתה להקים משרד חדש אשר ייקרא: המשרד לנושאים אסטרטגיים
רוחמה אברהם-בלילא: הנושא השני על סדר היום: קביעת מסגרת הדיון להודעת הממשלה על החלטתה להקים משרד חדש אשר ייקרא: המשרד לנושאים אסטרטגיים, ועל קביעתה כי השר אביגדור ליברמן יכהן בתפקיד השר לנושאים אסטרטגיים ויעמוד בראש המשרד לעניינים אסטרטגיים, וזאת בנוסף לתפקידו כסגן ראש הממשלה.
רוחמה אברהם-בלילא: הצעתנו היא, חמש דקות לכול סיעה.
אורי אריאל: אין צורך.
אורי אריאל: היות ואין מה לומר - - -
רוחמה אברהם-בלילא: בשם סיעתך אתה מוותר?
אורי אריאל: אני מציע לכולם, יש משהו להגיד על זה?
יעקב מרגי: למה שזה לא יעמוד על שלוש דקות?
זהבה גלאון: זה לא מכובד, בלי קשר לאופוזיציה, לא עושים דבר כזה.
רוחמה אברהם-בלילא: אני חושבת שחמש דקות זה זמן סביר.
רוחמה אברהם-בלילא: מי בעד חמש דקות ירים את ידו.
רוחמה אברהם-בלילא: 7 בעד, אין מתנגדים, אין נמנעים, ההצעה התקבלה פה אחד.
רוחמה אברהם-בלילא: הודעת חבר הכנסת דוד אזולאי בדבר הצבעתו בנושא: המלצות הוועדה הציבורית לקביעת שכר ותשלומים אחרים לחברי הכנסת לשעבר
דוד אזולאי: לפני שגברתי נועלת את הישיבה, בשבוע שעבר נפלה טעות במסגרת הדיון על הטבות לחברי הכנסת - - -
רוחמה אברהם-בלילא: זה לא הטבות לחברי הכנסת, אלא, המלצות הוועדה הציבורית לקביעת שכר ותשלומים אחרים לחברי הכנסת לשעבר.
דוד אזולאי: שם נאמר כאילו אני התנגדתי.
דוד אזולאי: אני מבקש לתקן את זה בפרוטוקול, זה לא נכון.
דוד אזולאי: אני מבקש לתקן את זה, אני תמכתי.
רוחמה אברהם-בלילא: לפרוטוקול, חבר הכנסת דוד אזולאי מבקש לתקן את הטעות, הוא לא התנגד.
רוחמה אברהם-בלילא: אני מודה לכולם, הישיבה נעולה.
רוחמה אברהם-בלילא: בוקר טוב לכולם, אני מבקשת להתחיל את הישיבה.
רוחמה אברהם-בלילא: שקט ביציע.
רוחמה אברהם-בלילא: יש לנו סדר יום ארוך.
רוחמה אברהם-בלילא: לפני שמתחילים, כנסת ישראל, כדרכה זה כמה שנים, מציינת את היום הבין-לאומי לאנשים עם מוגבלות.
רוחמה אברהם-בלילא: אני מקדמת בברכה את גב' פנינה פירסטון, שאחראית על פורום ארגונים למאבק באבטלה, קואליציית נשים לשלום ומטה מאבק הנכים.
רוחמה אברהם-בלילא: יישר כוח, בשמי ובשם כל הוועדה, על העבודה החשובה שאתם עושים, המשיכו.
רוחמה אברהם-בלילא: חברי הכנסת אתכם במאבק שלכם, ואני מאמינה שיחד נצליח להוביל מהפיכה בשנים הקרובות.
רוחמה אברהם-בלילא: היום הזה קשור גם קצת – ויותר ממעט – לסוגיה של חוק ההסדרים בכלל.
רוחמה אברהם-בלילא: זה יהיה הנושא השני שעל סדר יומה של הוועדה.
רוחמה אברהם-בלילא: היום אנחנו חודש אחרי שחוק התקציב וחוק ההסדרים הונח על שולחן הכנסת.
רוחמה אברהם-בלילא: מחר תקיים ועדת הכנסת דיון ראשוני בנושא פיצול חוק ההסדרים.
רוחמה אברהם-בלילא: נתחיל בדיון הזה מייד לאחר הערעורים על הצעות לסדר שלא אושרו בנשיאות אתמול.
רוחמה אברהם-בלילא: מי מייצג את הנשיאות?
רוחמה אברהם-בלילא: חברת הכנסת אביטל.
משה גפני: גברתי היושבת-ראש, אני חושב שאביע דעה של חלק גדול מהחברים בדברי:
משה גפני: אני רוצה לשבח אותך על הפעילות שלך בנושא חוק ההסדרים.
משה גפני: אני חושב שהצלת את כבוד הכנסת.
משה גפני: מה שנעשה בשנים האחרונות עם חוק ההסדרים היה ביזוי של הכנסת – הפיכת הכנסת לאוטומט, שלא לוקח את החקיקה באופן רציני.
משה גפני: אני מבין שהיה לך קשה ולא פשוט לעמוד מול כוחות חזקים, שרצו למנוע את הפעילות שלך.
משה גפני: אני חושב שתיזכרי בהיסטוריה של הכנסת כמי ששינתה את המהלך של התבזות הכנסת בחקיקה.
משה גפני: אני רוצה לשבח גם את היועצת המשפטית לכנסת בעניין הזה.
משה גפני: אני מקווה שלא נעשה היום טעויות.
נאדיה חילו: אנחנו מצטרפים.
יורם מרציאנו: לא שיבחת את זה שלא הסכימו להתחלף, זה לא יפה.
אבשלום וילן: הדברים הגיעו עד לבית המשפט העליון, והוא אמר את דברו לפני כשנה.
אבשלום וילן: כבוד היושבת-ראש והיועצת המשפטית בעצם עבדו בהתאם לפסק הדין.
אבשלום וילן: אני רוצה לשמוע אותך משבח את בית המשפט העליון.
משה גפני: מה זה שייך, יש הפרדת רשויות מוחלטת.
רוחמה אברהם-בלילא: לכל אומרי התשבחות, אנחנו בתחילת הדיון, אשמח לשמוע את החברים בהמשך.
משה גפני: שאחזור על זה שוב בהמשך?
יעקב מרגי: זה לא קורה לו הרבה.
רוחמה אברהם-בלילא: הנושא הראשון שעל סדר היום הוא הערעורים.
רוחמה אברהם-בלילא: חבר הכנסת דב חנין, לגבי התבטאות ראש עיריית רמלה.
רוחמה אברהם-בלילא: שני חברי כנסת נוספים ביקשו זאת – חבר הכנסת ואסל טאהא וחברת הכנסת נדיה חילו.
רוחמה אברהם-בלילא: לאחר מכן יידון ערעורו של חבר הכנסת מוחמד ברכה בנושא של החלטת האו"ם שקוראת לישראל לסגת מהשטחים הכבושים.
רוחמה אברהם-בלילא: נעשה זאת בקצרה, חבר הכנסת ינמק, הנשיאות תשיב ונעבור להצבעה.
יורם מרציאנו: אני רוצה לומר משהו לגבי בקשת חברי הכנסת, הערעורים.
יורם מרציאנו: אם את שמה לב, יש פה שלושה חברי כנסת שמעלים את אותו נושא.
יורם מרציאנו: כבן האזור, כבן לוד שמכיר את רמלה, אני אומר לכם שההתבטאות הזאת של ראש עיריית רמלה צריכה להדיר שינה מעינינו חברי הכנסת.
גדעון סער: אתה יכול לחזור על הדברים, לא כולם מעודכנים.
יורם מרציאנו: אני חושב שראש עיר במדינת ישראל – שאגב, יש לי דברים טובים לומר על תפקודו כראש עיר.
נסים זאב: אז קודם הדברים הטובים.
יורם מרציאנו: נסים, בכל הכבוד לך,
נאדיה חילו: אתם רוצים שנחזור על כל מה שהוא אמר בטלוויזיה?
יורם מרציאנו: אתה רוצה שאני אחזור פה?
יורם מרציאנו: אם אתה מוכן לקבל את זה, בסדר.
יורם מרציאנו: אני לא.
נאדיה חילו: סטיות מיניות, דברים כאלה.
רוחמה אברהם-בלילא: חבר הכנסת מרצינאו, חברת הכנסת חילו.
רוחמה אברהם-בלילא: אני רוצה לעשות סדר בעניין.
נסים זאב: רק אמרתי שקודם אומרים דברים טובים ואחר כך רעים.
נסים זאב: לא שמעתי.
דב חנין: הוא לא שמע את הדברים.
נסים זאב: למה אתה צריך להתחמם כל כך?
יורם מרציאנו: כי בכל פעם שאני מדבר אתה קופץ.
נסים זאב: זה לא נושא אישי, באמת.
יורם מרציאנו: אז אל תהפוך את זה לאישי, גם אני יודע לקפוץ.
נסים זאב: אני מציע לך לצעוק כמה שיותר.
רוחמה אברהם-בלילא: מרציאנו, אתה באמת רוצה להחליף אותי?
רוחמה אברהם-בלילא: חבר הכנסת נסים.
נאדיה חילו: הדברים מקוממים.
רוחמה אברהם-בלילא: חברת הכנסת נדיה חילו, בזה ויתרת על זכותך.
רוחמה אברהם-בלילא: אם את רוצה לדבר, תאפשרו להמשיך.
רוחמה אברהם-בלילא: חבר הכנסת מרציאנו, בקצרה, שתי מילים.
יורם מרציאנו: בציבוריות הישראלית אין מקום להתבטאויות מהסוג הזה של ראש העיר.
יורם מרציאנו: מה שאני יותר לא מבין זה איך שר הפנים, שממונה על הרשויות המקומיות, לא אמר שום אמירה בעניין – וזאת אמירה גזענית באופן מפורש.
יורם מרציאנו: ראש עיר אומר על ציבור רחב "שילכו לגור בג'לג'וליה", וזה החלק הקל, ואז הוא אמר "ואם יש מוחמד או אחמד מזדיין בתחת, אני...".
נאדיה חילו: כך הוא אמר, זה היה בטלוויזיה.
יורם מרציאנו: ככה הוא אמר.
יורם מרציאנו: רצית לשמוע.
נסים זאב: מספיק, אל תאמר את זה, לא רציתי לשמוע.
יורם מרציאנו: אז צא החוצה.
נסים זאב: אני מבקש ממך לכתוב את זה.
נסים זאב: אל תאמר את זה.
יורם מרציאנו: צא החוצה.
נסים זאב: תסלח לי.
נסים זאב: זה לא שוק פה, בכל הכבוד לך.
יורם מרציאנו: אני אומר את הדברים.
יורם מרציאנו: זה מקומם?
יורם מרציאנו: ככה הוא אמר, אני מבקש שתגנה אותו.
רוחמה אברהם-בלילא: סליחה.
נסים זאב: אל תחזור על הדברים.
יורם מרציאנו: אני אחזור, כדי להמחיש לך מה הוא אמר.
נסים זאב: זה ניבול פה.
נסים זאב: מה אתה מדבר ככה?
נאדיה חילו: כל עם ישראל שמע את זה.
יורם מרציאנו: גברתי היושבת-ראש, העובדה שאין אמירה של שר הפנים זה חמור.
יורם מרציאנו: והעובדה שהכנסת דחתה אתמול הצעות לסדר היום בנושא זה, זה עוד יותר חמור.
יורם מרציאנו: אני חושב שהדברים חמורים ביותר.
נסים זאב: אתה יודע מה, זה ביזיון לדון בדבר הזה, באמת, אם זאת האמירה, זה דבר מבוזה.
אבשלום וילן: אולי פעם אחת תשפוט דברים לגופם?
רוחמה אברהם-בלילא: אין לך רשות דיבור, חבר הכנסת וילן.
רוחמה אברהם-בלילא: אני לא פותחת את זה לדיון.
רוחמה אברהם-בלילא: אומר בשמי ובשם הוועדה כולה: באופן אישי כחברת כנסת בבית הזה אני מגנה בתוקף את האמירה הזאת.
רוחמה אברהם-בלילא: אני חושבת שהיא איננה במקומה, על אחת כמה וכמה שמדובר בראש רשות נבחרת.
רוחמה אברהם-בלילא: אין לה מקום במדינת ישראל.
רוחמה אברהם-בלילא: האמירה מאוד נמוכה.
רוחמה אברהם-בלילא: תכף נשמע את חברי הכנסת.
רוחמה אברהם-בלילא: אני מבקשת מחברי הכנסת להתאזר בסבלנות, יש לנו יום דיונים ארוך, העיקר הוא חוק ההסדרים – אני מחזירה אתכם למסלול.
רוחמה אברהם-בלילא: נעבור בקצרה רבה לשמוע את חברי הכנסת, נשמע את דברי הנשיאות ולאחר מכן יש לכם האפשרות להחליט, כל אחד באופן אישי.
נסים זאב: לא יותר מדקה לתת, אני מציע.
דב חנין: גברתי, ברשות
דב חנין: כם אני רוצה לנמק הערעור, יש לי חמישה נימוקים, אעשה את זה מאוד בתמצית.
דב חנין: הנושא שאנחנו מדברים עליו הוא נושא תקדימי בשני היבטים: ראשית, ראש עיר מדבר על התושבים של העיר שלו, ומציע לתושבים של העיר שלו ששייכים ללאום הערבי לעזוב את העיר ולעבור למקום אחר, כי לא מתאימה לו הביקורת שלהם עליו.
דב חנין: זה חמור ותקדימי.
דב חנין: נושא שני שהוא חמור ותקדימי: ראש עיר בוחר לקלל או מציע לאנשים להחליף את האלוהים שלהם.
דב חנין: גם חברי הכנסת הדתיים שיושבים כאן צריכים להתקומם נגד התבטאויות כאלה, שמזלזלות באמונה ובדת של אנשים.
דב חנין: אלו דברים חמורים שלא יכולים להיות במדינת ישראל.
דב חנין: זה הנימוק הראשון, התקדימי.
דב חנין: הוא התפצל לשניים.
דב חנין: לנימוק השני: אנחנו מדברים על בעיה שהיא לא רק בעיה נקודתית.
דב חנין: יש תחושה בחברה הישראלית שקווים אדומים בנושא הגזענות הולכים ונחצים כל יום.
דב חנין: יש חשיבות מאוד גדולה לאמירה ברורה של הכנסת בתחום הזה.
דב חנין: אני חושב שזה הנושא שהכנסת יכולה להשפיע בו.
דב חנין: נימוק שלישי: יש כאן שמונה מציעים, מסיעות שבהן 83 חברי כנסת בסך הכול.
דב חנין: גם הנימוק הזה מתפצל לשניים, יש פה אמירה מהותית ויש פה אמירה פורמלית.
דב חנין: מהותית, 83 חברי כנסת חושבים שראוי שהכנסת תדון בזה, שזה חשוב ודחוף.
דב חנין: לדעתי זה מסוג הדברים שהנשיאות צריכה להתחשב בהם.
דב חנין: פורמלית, זה בדיוק המקרה שסעיף 86(א) לתקנון עוסק בו – נושא שרוב חברי הכנסת רוצים לדון בו.
דב חנין: הנשיאות אפילו יכולה לשקול לקיים דיון מלא בנושא, לא רק דיון בהצעה לסדר, אלא דיון מלא של הכנסת בנושא.
דב חנין: נימוק רביעי, וכאן אני מניח שהכשל של הנשיאות באי-אישור הנושא נובע אולי מחוסר מידע.
דב חנין: אני יודע שעמדת יושבת-ראש הכנסת, והיא אמרה את זה בכמה הזדמנויות, היא שהצעות דחופות לסדר תהיינה בתחומים שבהם אנחנו יכולים למנוע נזקים עתידיים.
דב חנין: אגב, יש לי ויכוח אתה, אני לא חושב שהיא צודקת, אבל כבודו של הוויכוח במקומו מונח.
דב חנין: לדעתי במקרה הזה, גם לשיטתה של יושבת-ראש הכנסת, דיון שלנו במליאת הכנסת יכול למנוע התפתחות עתידית.
דב חנין: יש לכך שני היבטים.
דב חנין: קודם כול, יש הסלמה של התבטאויות של ראש העיר, לצערי הרב.
דב חנין: אחרי ההתבטאות החמורה הזאת שמעתי אותו ברדיו, אתמול.
דב חנין: הוא אמר שאם יבוא אליו אזרח ערבי עם ויכוח בנושאים לאומיים הוא יירה לו בראש.
נאדיה חילו: זה מה שהוא אמר.
דב חנין: אני מצטט את הדברים כפי שנאמרו.
יעקב מרגי: יש משטרה בישראל.